XI број 06 - 3/24

Веће Градске општине Звездара на основу члана 42. Статута Градске општине Звездара («Службени лист града Београда», број 124/19 – пречишћен текст) и чл. 43-45. Пословника Већа Градске општине Звездара XI број 06 – 42 од 03.12.2019. године и XI број 06 –51/22 од 22.11.2022. године, донело je

**З А К Љ У Ч А К**

Веће Градске општине Звездара сагласно је са поднетим Извештајем о раду Интерресорне комисије (ИРК) за процену потребе за додатном образовном, здравственом и социјалном подршком детету, ученику и одраслом и предложеним и пруженим подршкама у 2023. години.

**О б р а з л о ж е њ е**

Одељење за друштвене делатности Управе Градске општине Звездара поступило је у складу са препоруком Државне ревизорске институције садржане у допису Секретаријата за образовање и дечију заштиту Градске управе Града Београда, која је обавезала град Београд извештајем бр. 400-744/2020-05/37 од 10.12.2020. године и поднело Извештај о раду Интерресорне комисије (ИРК) за процену потребе за додатном образовном, здравственом и социјалном подршком детету, ученику и одраслом и предложеним и пруженим подршкама у 2023. години, на који Веће Градске општине Звездара даје претходну сагласност.

Према препоруци Државне ревизорске институције, координатор Интерресорне комисије годишњи извештај у форми Обрасца 4 који је прописан Правилником о додатној образовној, здравственој и социјалној подршци детету, ученику и одраслом ("Службени гласник РС", број 80 од 24. октобра 2018), доставља на сагласност Већу Градске општине Звездара и потом Секретаријату за образовање и дечју заштиту који са подацима из извештаја упознаје Градско веће града Београда као оснивача Интерресорне комисије.

Закључак је донет на седници Већа Градске општине Звездара XI број 06 – 3/24 одржаној 01.02.2024. године.

ПРЕДСЕДНИК ВЕЋА

ГРАДСКЕ ОПШТИНЕ ЗВЕЗДАРА

Владан Јеремић